***Comunicat de presă***

***21 martie 2025***

**Prezențe culturale românești pe glob în Luna Francofoniei, cu sprijinul ICR**

În fiecare an, la 20 martie, de Ziua Internațională a Francofoniei, România – din 1993 stat membru cu drepturi depline a comunității statelor și guvernelor având în comun limba franceză – participă la evenimentele organizate în lume pentru marcarea acestei sărbători, sub tutela Organizației Internaționale a Francofoniei. Fiind extrem de răspândită, Francofonia inspiră anual festivaluri tematice și a fost inclusă în calendarul cultural internațional și sub forma Lunii Francofoniei. Tema aleasă în 2025 de Organizația Internațională a Francofoniei pentru Sărbătoarea Francofoniei este „Mă educ, deci acționez” și subliniază rolul central al educației în dezvoltarea durabilă.

Institutul Cultural Român contribuie la aproape 100 de evenimente culturale organizate pe glob în colaborare cu misiunile României în străinătate, în lunile martie și aprilie 2025: evenimente literare, expoziții, manifestări academice, proiecții de film, concerte.

*„Ziua Francofoniei și luna de evenimente dedicate acesteia ne oferă prilejul de a celebra, la nivel global, marea familie definită, înainte de toate, de o uniune culturală bazată pe valori comune – dincolo de legăturile lingvistice și istorice care ne apropie. Cultura română și creatorii români, indiferent unde își desfășoară activitatea, sunt contributori esențiali la această comunitate, îmbogățind-o prin film și muzică, artă plastică și multimedia, spectacole și literatură. Institutul Cultural Român susține și anul acesta aproape 100 de evenimente dedicate francofoniei, dar implicarea noastră merge dincolo de celebrare: vedem în francofonie un univers creativ care ne dezvoltă relațiile culturale și parteneriatele pentru viitor.”* a declarat Liviu Jicman, președintele Institutului Cultural Român.

**În cadrul festivalurilor internaționale de film francofon,** ICRprezintănumeroase proiecții ale filmelor **„Anul nou care n-a fost”** (Addis Abeba, Kuweit, Islamabad, Toronto, Jakarta, Stuttgart, Cahul, Torino, Beirut, Praga, Tokyo, Helsinki, Manila, Buenos Aires, Vilnius, Skopje, Erevan, Dublin, Chișinău, Berna, Tbilisi, New Delhi, Zagreb, Osijek, Sarajevo, Belgrad, Oslo, Cairo, Riga și Amman), **„Apă și talpă”** (Toronto, Oslo, Belgrad, Torino, Viena și Astana), **„Trei kilometri până la capătul lumii”** (Varșovia și Marsilia), și **„Unde merg elefanții”** (Stuttgart, Cahul și Lima), **„RMN”** (Manila, Chișinău, Stockholm, München, Puebla și New Delhi)**,** „Warboy” (Chișinău și Bălți), „De ce mă cheamă Nora când cerul meu e senin” (Chișinău).și **„Săptămâna Mare”** (la Stuttgart, Buenos Aires, Ankara, Istanbul, Izmir și în Mexic).

ICR Budapesta și Ambasada României în Ungaria au susținut participarea la Festivalul de Film Francofon cu filmul **„Malmkrog”**. Ambasada României din Singapore participă cu sprijinul ICR la Festivalul Francofoniei – Singapore 2025, cu filmul „**O vară de neuitat** (Un été inoubliable)”. ICR Lisabona susține prezența regizorului Bogdan Stamatin în cadrul MONSTRA – Festivalul de animație de la Lisabona. Bogdan Stamatin va participa în cadrul secțiunii DokAnim pentru prezentarea scurtmetrajului documentar de animație „Simply divine/ **Quelque chose de divin**”, r.: Mélody Boulissière și Bogdan Stamatin (coproducție Franța - România 2024). **Accademia di Romania in Roma**, în colaborare cu Ambasada Republicii Franceze pe lângă Sfântul Scaun și Centre Saint-Louis, a organizat, în 11martie, evenimentul „Francofilm: *Nasty*” la Institut Français – Centre Saint-Louis din Roma. ICR Madrid a prezentat, în colaborare cu Consulatul General al României de la Barcelona, pe10martie**,** documentarul „Regina Maria - Inima României” la sediul Institutului Francez de la Barcelona. Totodată, ICR Madrid a susținut participarea Cristinei Hermeziu la o masă rotundă despre feminism, ecologie și francofonie, organizată în cadrul Lnii Francofoniei la Barcelona.

ICR Tel Aviv, în colaborare cu Institutul Francez în Israel și alături de institute culturale și ambasade francofone acreditate în Israel, a prezentat, în 17martie, proiecția filmului „**Hoții de subiecte**”(r.Tudor Petremarin) la Centrul Cultural Ennis din Tel Aviv. ICR Beijing**,** în colaborare cu Ambasada Franței în China și Institutul Francez a organizat proiecția filmului Ancăi Damian „**Moon Hotel Kabul**”, în cadrul festivalului „Les rencontres du cinéma francophone”. Pe 22 martie va avea loc conferința „**Francofonii din China**: Perspective academice și profesionale”, la sediul ICR Beijing, cu temă centrală „Carierele femeilor francofone”. „Moon Hotel Kabul” a fost proiectat la Institutul Francez din Beijing pe 8 martie, pe 14 martie la Shenyang și pe 15 martie la Guangzhou, urmând a fi prezentat și la Shanghai pe 25 martie.

La București**,** în Sala Mare a Institutului Cultural Român, a avut loc concertul „**L’âge de la lumièreˮ**, în cadrul programului ICR AdMusicam Concert Series. ICR Stockholm a organizat pe 18 martie o conferință dedicată operei lui Constantin Brâncuși, susținută de **Doina Lemny** la Muzeul Vigeland din Oslo. Direcția Relații Internaționale a ICR, în parteneriat cu Consulatul României la Lyon și École Normale Supérieure de Lyon, a organizat evenimentul „De vive voix” cu scriitorul **Cristian Fulaș și traducătorii Florica și Jean-Louis Courriol** la Biblioteca „Denis Diderot”. Întâlnirea literară a promovat romanul „Specii”, de Cristian Fulaș, tradus de Florica și Jean-Louis Courriol cu titlul „La pire espèce” și publicat de editura canadiană La Peuplade.

ICR Bruxelles, în colaborare cu Ambasada României în Regatul Belgiei și cu Organizația Internațională a Francofoniei, sub egida Grupului Ambasadorilor Francofoni din Belgia, va organiza pe 24 martieproiectul „**L'amour en clair-obscurˮ**,care va avea loc în Grand Foyer al La Monnaie din Bruxelles.Concertul „L'amour en clair-obscurˮ este susținut de duo-ul român format din soprana Veronica Anușca și pianistul Daniel Ciobanu. De asemenea, ICR Bruxelles a organizat, pe 6 martie, la Universitatea Liberă din Bruxelles (ULB) evenimentul „Convergențe culturale greco-române în Belgia”/ „Convergences culturelles gréco-roumaines en Belgique”, care a cuprins prelegerea „Les écrivaines roumaines, membres de l’Académie Royale de Belgique: **Anna de Noailles et Marta Bibescu**”, susținută de prof. dr. Cristina Alice Toma. ICR Madrid a organizat expoziția de arhitectură feminină „Femeia care sunt. **10 Arhitecte din România și operele lor**” la sediul Parlamentului andaluz, în Sevilla.

Săptămâna viitoare, ICR Tel Aviv organizează prelegerea „**București, micul Paris**”, susținută de arhitecta Loredana Stasisin la Institutul Francez din Haifa (26martie) și la Institutul Francez din Tel Aviv (**27** martie), iar ICR Paris invită publicul să descopere, în perioada 27 martie – 1 iunie, la Galeria Macadam a Institutului, expoziția ***Bucarest – trente ans après*** */ București – după treizeci de ani*, extensie a albumului bilingv publicat recent la Editura ICR.. Expoziția de fotografie „**Portraits de femmes roumaines francophones illustres**” / „Portrete de Românce Francofone Celebre” este deschisă la sediul ICR Beijing până în 20 aprilie.

**Contact:**

Serviciul Promovare și Comunicare

biroul.presa@icr.ro;

031 71 00 622